1. **Preambulum**

A **BIONIKA MEDLINE Orvostechnikai Kft.** (székhelye: 3516 Miskolc, Tégla u. 29., adószám: 11443915-2-05, cégjegyzékszám: 05-09-005354, cégjegyzéket vezető bíróság: Miskolci Törvényszék Cégbírósága, **a továbbiakban BIONIKA**) jelen Általános Szerződési Feltételei **(a továbbiakban ÁSZF)** 2025.03.21. napján lépnek hatályba, amely feltételek a BIONIKA MEDLINE Kft. által nyújtott kereskedelmi szolgáltatásra vonatkoznak. Jelen ÁSZF-et kiegészítik a BIONIKA által nyújtott e-kereskedelemre vonatkozó **webshop ÁSZF** rendelkezései, amely elérhető a <https://shop.bionika.hu/pages/adatkezelesi-tajekoztato> internetes oldalon.

1. **Cégadatok, elérhetőségek**

|  |  |
| --- | --- |
| **Név:** | BIONIKA MEDLINE Kft. |
| **E-mail cím:** | info@bionika.hu |
| **Telefonszám:** | + 36 20 964 4146 |
| **Cím:** | 3516 Miskolc, Tégla u. 29. |
| **Illetékes, v. bejegyző cégbíróság megnevezése:** | Miskolci Törvényszék Cégbírósága |
| **Cégjegyzék szám:** | 05-09-005354 |
| **Adószám:**  | 11443915-2-05 |
| **Bankszámla szám:** | 10402764-50527051-80681002 |
| **IBAN szám:** | IBAN HU5110402764-50527051-80681002 |

1. **Általános rendelkezések**

A BIONIKA fenntartja a jogot a jelen ÁSZF módosítására vagy kiegészítésére. A módosítások, illetve kiegészítések a <https://bionika.hu/pages/altalanos-szerzodesi-feltetelek> internetes oldalon lesznek elérhetőek. A jelen ÁSZF bármely változása nem alkalmazandó azon megrendelésekre, amelyek az ilyen módosítás vagy kiegészítés hatálybalépése előtt kerültek leadásra.

Jelen ÁSZF a BIONIKA-hoz telefonon vagy e-mailen beérkező megrendelésekből származó vásárlásokra vonatkozik. A termékek az ÁSZF-ben meghatározott feltételekkel vásárolhatók meg.

Az ÁSZF a BIONIKA, mint Szolgáltató és a vásárló, mint vevő **(a továbbiakban: Vásárló)** jogait és kötelezettségeit tartalmazza.
Fogyasztók és fogyasztónak nem minősülő szervezetek és jogi személyek is jogosultak vásárolni **(továbbiakban együtt, mint Vásárló)**. **A fogyasztónak nem minősülő vásárlók vásárlására az ÁSZF rendelkezései alkalmazandók azzal az eltéréssel, hogy a fogyasztónak nem minősülő vásárlókra nem vonatkoznak a jelen ÁSZF azon rendelkezései, amelyek a jogszabályok szerint kifejezetten a fogyasztókra vonatkoznak. Fogyasztónak minősül a szakmája, önálló foglalkozása vagy üzleti tevékenysége körén kívül eljáró természetes személy, aki a BIONIKA-val szerződésre vagy egyéb kereskedelmi kapcsolatba lép.**
A rendelés leadásával a rendelést leadó fogyasztó, illetve egyéb fogyasztónak nem minősülő Vásárló elismeri, hogy megismerte a jelen ÁSZF-et, valamint az Adatkezelési Tájékoztató rendelkezéseit és kifejezetten elfogadja azokat a rendelés leadásakor érvényes szövegezésük szerint.

1. **Vásárlás és megrendelés**

A termékek megrendelhetők e-mailen a megrendeles@bionika.hu email címen, telefonon a +36-70-555-3231 telefonszámon. A termékek megrendelhetők továbbá a <https://shop.bionika.hu> internetes oldalon elérhető webáruházban, amely vásárlásra a fent említett webáruház ÁSZF irányadó.

**A megrendelés leadásával a Vásárló elfogadja**, hogy jelenti a BIONIKA-nak a termékkel kapcsolatos hibákat. Együttműködik annak érdekében, hogy adott esetben meghozzák a szóban forgó eszköz előírásoknak való megfeleléséhez, forgalomból történő kivonásához vagy visszahívásához szükséges korrekciós intézkedéseket. Jelenti továbbá a termékkel kapcsolatos váratlan események feltételezett bekövetkezésére vonatkozóan hozzá érkező bejelentéseket.

**A Vásárló elfogadja**, hogy nyilvántartást vezet a panaszokról, a követelményeknek meg nem felelő eszközökről, valamint az eszközök visszahívásáról és forgalomból történő kivonásáról, továbbá tájékoztatja a BIONIKA-t ezen tevékenységéről és rendelkezésére bocsát minden információt. A Vásárló ezen visszajelzéseket az info@bionika.hu email címen vagy a +36 (20) 964-4146 telefonszámon tudja megtenni.

**A Vásárló elfogadja továbbá**, hogy jelenti a tudomására jutott súlyos váratlan eseményeket egyrészről a BIONIKA-nak az előzőekben közölt elérhetőségeken, másrészről a Nemzeti Népegészségügyi és Gyógyszerészeti Központnak (cím:1097 Budapest, Albert Flórián út 2–6., levelezési cím:1437 Budapest, Pf. 777, központi telefonszám:(+36 1) 476 1100, e-mail-cím**:** tisztifoorvos@nnk.gov.hu)

1. **Fizetés**

**Az alábbi fizetési módokat választhatja megrendelése során:**

* Banki átutalás****
* Utánvétel
* PayPal
1. **Szállítás**
* GLS futárszolgálat
* MPL futárszolgálat
* Személyes átvétel székhelyünkön
1. **Teljesítési határidő**

A fogyasztónak minősülő Vásárló esetén, a Felek eltérő megállapodásának hiányában, a BIONIKA a szerződés megkötését követően késedelem nélkül, de legkésőbb harminc napon belül köteles a Vásárló rendelkezésére bocsátani az árut.

A fentiek alapján a megrendelésre vonatkozóan az általános teljesítési határidő a rendelés visszaigazolásától számított legfeljebb 30 nap. Az ettől esetlegesen eltérő (de 30 napnál nem hosszabb) teljesítési határidőről a BIONIKA az egyes szállítási módoknál ad tájékoztatást.

1. **Reklamáció**

Amennyiben a vásárolt termékkel kapcsolatban mennyiségi és/vagy minőségi kifogás áll fenn, a szállító a kifogásolt terméket visszaszállítja, feltéve, hogy a reklamáció az átadás során megtörtént. Jogos reklamáció esetén az új termék kiszállításának a díja a BIONIKA-t terheli.

Panaszügyintézés helye*:*

* telefonon: +36 (20) 964-4146
* személyesen: 3516 Miskolc, Tégla utca 29.
* levélben: 3516 Miskolc, Tégla utca 29.
* e-mailben: info@bionika.hu
1. **Jogfenntartás, tulajdonjogi kikötés**

Az adásvételi szerződés megkötésével a BIONIKA vállalja, hogy átadja az adásvétel tárgyát képező termékeket és lehetővé teszi, hogy a Vásárló megszerezze a termék tulajdonjogát. A Vásárló a teljes vételár megfizetésével válik tulajdonossá. A BIONIKA köteles a termékeket, ideértve az azokra vonatkozó dokumentumokat átadni a Vásárlónak.
A termékeket a személyes árufelvétel vagy kiszállítás időpontjában kell a Vásárló részére átadottnak tekinteni.

1. **Külföldre történő értékesítés**

A BIONIKA nem különbözteti meg a Magyarország területén és az azon kívül az Európai Unió területén belüli Vásárlókat. A jelen ÁSZF eltérő rendelkezése hiányában a BIONIKA Magyarország területén biztosítja a megrendelt Áruk kiszállítását/átvételét.

A Magyarországon kívüli vásárlásra is jelen ÁSZF rendelkezései az irányadóak azzal, hogy a vonatkozó rendelet előírásai alapján jelen pont értelmezésében Vásárlónak az a fogyasztó minősül, aki valamely tagállam állampolgára, vagy valamely tagállamban lakóhellyel rendelkezik, vagy az a vállalkozás, amely valamely tagállamban letelepedési hellyel rendelkezik, és az Európai Unión belül kizárólag végfelhasználás céljából vásárol árut vagy vesz igénybe szolgáltatást, vagy ilyen szándékkal jár el. Fogyasztónak az a természetes személy minősül, aki olyan célból jár el, amely kívül esik kereskedelmi, ipari, kézműipari vagy szakmai tevékenysége körén.

A kommunikáció és a vásárlás nyelve elsősorban a magyar nyelv, a BIONIKA nem köteles a Vásárló tagállami szerinti nyelven kommunikálni a Vásárlóval.

A BIONIKA nem köteles megfeleljen a Vásárló tagállama szerinti nemzeti jogban az érintett áruval kapcsolatban meghatározott szerződésen kívüli követelményeknek, például címkézési vagy ágazatspecifikus követelményeknek, vagy hogy tájékoztassa a Vásárlót ezekről a követelményekről.

A BIONIKA eltérő rendelkezése hiányában Magyarországi ÁFÁ-t alkalmazza minden Áru esetében.

A Vásárló a jelen ÁSZF szerint élhet jogérvényesítési lehetőségeivel.

Elektronikus fizetési megoldás alkalmazása esetén a fizetés a BIONIKA által meghatározott pénznemben valósul meg,

A BIONIKA visszatarthatja az áru átadását ameddig nem győződik meg arról, hogy az áru árának és a szállítási díjnak kifizetése sikeresen és maradéktalanul megtörtént az elektronikus fizetési megoldás használatával (ideértve azt az esetet is, amikor az átutalással fizetett Áru esetén a Vásárló a tagállama szerinti pénznemben utalja el a vételárat (szállítási díjat) és az átváltás, valamint a banki jutalékok, költségek miatt a BIONIKA nem kapja meg teljes mértékben a vételár összegét). Amennyiben az áru ára nem került teljes mértékben kifizetésre, a BIONIKA a vételár kiegészítésére hívhatja fel a Vásárlót.

A BIONIKA az áru átadása érdekében a magyar Vásárlókat megillető átadási lehetőségeket biztosítja a nem magyarországi Vásárlóknak is.

Amennyiben a Vásárló az ÁSZF szerint kérheti az áru szállítását Magyarország területére, vagy bármely más Európai Uniós tagállam területére, ezt kérheti a nem magyarországi vásárló is bármely az ÁSZF-ben megjelölt szállítási módon.

Amennyiben a Vásárló az ÁSZF szerint választhatja az áru személyes átvételét a BIONIKA-nál, ezzel élhet a nem magyarországi Vásárló is.

Egyebekben a Vásárló kérheti, hogy az áru szállítását saját költségén oldhassa meg külföldre. Magyar Vásárlót ez a jog nem illet meg.

A BIONIKA a szállítási díj megfizetését követően teljesíti a megrendelést, amennyiben a Vásárló a szállítási díjat nem fizeti meg a BIONIKA számára, vagy a saját szállítást nem oldja meg az előre egyezetetett időpontig, a BIONIKA a szerződést felmondja és az előre megfizetett vételárat visszafizeti a Vásárló számára.

1. **Fogyasztónak minősülő vásárló elállás****i joga**

A fogyasztót elállási jog illeti meg. Az elállási jog a termék átvételét követően 14 naptári napon belül gyakorolható. A fogyasztó az elállási jog gyakorlásának napjától számított 14 napon belül köteles visszajuttatni a terméket a BIONIKA MEDLINE Kft. részére. Írásban történő elállás esetén elegendő az elállási nyilatkozatot elküldeni 14 napon belül a BIONIKA MEDLINE Kft. részére. A fogyasztó az esetben állhat el a vásárlástól anyagi következmények nélkül, ha a terméket eredeti állapotban vissza tudja szolgáltatni. Amennyiben a termékben kár keletkezett, azt köteles a fogyasztó a BIONIKA MEDLINE Kft. részére megtéríteni. Az áru ellenértékét és a megrendeléssel kapcsolatos költségeket a BIONIKA MEDLINE Kft. köteles 14 napon belül visszaszolgáltatni, a termék visszaküldésének a költségét a fogyasztó viseli. A termék visszaküldésének költségén túl fogyasztót az elállás kapcsán semmilyen más költség nem terheli.

Az elállás történhet:

* telefonon: +36 (20) 964-4146
* személyesen: 3516 Miskolc, Tégla u. 29.
* levélben: 3516 Miskolc, Tégla u. 29.
* e-mailben: info@bionika.hu

Az elállási nyilatkozatot ide kattintva elérheti: <https://www.bionika.hu/elallasi> nyilatkozat

1. **Kellékszavatosság**

Milyen esetben élhet Ön a kellékszavatossági jogával?

A jogosult **a BIONIKA  hibás teljesítése esetén** a vállalkozással szemben kellékszavatossági igényt érvényesíthet a Polgári Törvénykönyv szabályai szerint.

Milyen jogok illetik meg Önt kellékszavatossági igénye alapján?

A jogosult - választása szerint-az alábbi kellékszavatossági igényekkel élhet:

Kérhet kijavítást vagy kicserélést, kivéve, ha az ezek közül a jogosult által választott igény teljesítése lehetetlen vagy a vállalkozás számára más igénye teljesítéséhez képest aránytalan többletköltséggel járna. Ha a kijavítást vagy a kicserélést nem kérte, illetve nem kérhette, úgy igényelheti az ellenszolgáltatás arányos leszállítását vagy a hibát a vállalkozás költségére a jogosult is kijavíthatja, illetve mással kijavíttathatja vagy - végső esetben - a szerződéstől is elállhat.

Választott kellékszavatossági jogáról egy másikra is áttérhet, az áttérés költségét azonban a jogosult viseli, kivéve, ha az indokolt volt, vagy arra a vállalkozás adott okot.

Milyen határidőben érvényesítheti Ön kellékszavatossági igényét?

A jogosult köteles a hibát annak felfedezése után késedelem nélkül közölni. A jogosult kellékszavatossági igénye a teljesítés időpontjától számított egy év alatt évül el. Fogyasztó és vállalkozás közötti szerződés esetén a fogyasztó kellékszavatossági igénye a teljesítés időpontjától számított két év alatt évül el.

Kivel szemben érvényesítheti kellékszavatossági igényét?

A jogosult a vállalkozással szemben érvényesítheti kellékszavatossági igényét.

Milyen egyéb feltétele van kellékszavatossági jogai érvényesítésének?

A teljesítéstől számított hat hónapon belül a kellékszavatossági igény érvényesítésének a hiba közlésén túl nincs egyéb feltétele, ha a jogosult igazolja, hogy a terméket, illetve a szolgáltatást a BIONIKA MEDLINE Kft. nyújtotta. A teljesítéstől számított hat hónap eltelte után azonban már a jogosult köteles bizonyítani, hogy az általa felismert hiba már a teljesítés időpontjában is megvolt.

1. **Termékszavatosság**

Milyen esetben élhet Ön a termékszavatossági jogával?

Vállalkozás által **fogyasztónak eladott ingó dolog (termék) hibája esetén** a fogyasztó termékszavatossági igényt érvényesíthet.

Milyen jogok illetik meg Önt termékszavatossági igénye alapján?

Termékszavatossági igényként a fogyasztó kizárólag a hibás termék kijavítását vagy kicserélését kérheti.

Milyen esetben minősül a termék hibásnak?

A termék akkor hibás, ha nem felel meg a forgalomba hozatalakor hatályos minőségi követelményeknek vagy nem rendelkezik a gyártó által adott leírásban szereplő tulajdonságokkal.

Milyen határidőben érvényesítheti Ön termékszavatossági igényét?

A fogyasztó a hiba felfedezése után késedelem nélkül köteles a hibát a gyártóval közölni. A hiba felfedezésétől számított két hónapon belül közölt hibát késedelem nélkül közöltnek kell tekinteni. A közlés késedelméből eredő kárért a fogyasztó felelős.

Termékszavatossági igényét a fogyasztó a termék gyártó általi forgalomba hozatalától számított két éven belül érvényesítheti. E határidő elteltével e jogosultságát elveszti.

Kivel szemben és milyen egyéb feltétellel érvényesítheti termékszavatossági igényét?

Termékszavatossági igényét a fogyasztó kizárólag az ingó dolog gyártójával vagy forgalmazójával szemben gyakorolhatja. A termék hibáját termékszavatossági igény érvényesítése esetén a fogyasztónak kell bizonyítania.

A gyártó (forgalmazó) milyen esetben mentesül termékszavatossági kötelezettsége alól?

A gyártó (forgalmazó) kizárólag akkor mentesül termékszavatossági kötelezettsége alól, ha bizonyítani tudja, hogy:

* a terméket nem üzleti tevékenysége körében gyártotta, illetve hozta forgalomba, vagy
* a hiba a tudomány és a technika állása szerint a forgalomba hozatal időpontjában nem volt felismerhető vagy
* a termék hibája jogszabály vagy kötelező hatósági előírás alkalmazásából ered.

A gyártónak (forgalmazónak) a mentesüléshez elegendő egy okot bizonyítania.

Felhívom figyelmét, hogy ugyanazon hiba miatt kellékszavatossági és termékszavatossági igényt egyszerre, egymással párhuzamosan nem érvényesíthet. Termékszavatossági igényének eredményes érvényesítése esetén azonban a kicserélt termékre, illetve kijavított részre vonatkozó kellékszavatossági igényét a gyártóval szemben érvényesítheti.

**14. Jogszabályok**

* 1997. évi CLV. törvény a fogyasztóvédelemről
* 2013. évi V. törvény a Polgári Törvénykönyvről
* 45/2014. (II.26.) kormányrendelet a fogyasztó és a vállalkozás közötti szerződések részletes szabályairól
* 19/2014. (IV.29.) NGM rendelet a fogyasztó és vállalkozás közötti szerződés keretében eladott dolgokra vonatkozó szavatossági és jótállási igények intézésének eljárási szabályairól
* 2011. évi CXII. törvény az információs önrendelkezési jogról és az információszabadságról
* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)
* A fogyasztó és vállalkozás közötti, az áruk adásvételére, valamint a digitális tartalom szolgáltatására és digitális szolgáltatások nyújtására irányuló szerződések részletes szabályairól szóló 373/2021. (VI. 30.) Korm. rendelet
* AZ EURÓPAI PARLAMENT ÉS A TANÁCS (EU) 2017/745 RENDELETE (2017. április 5.) az orvostechnikai eszközökről, a 2001/83/EK irányelv, a 178/2002/EK rendelet és az 1223/2009/EK rendelet módosításáról, valamint a 90/385/EGK és a 93/42/EGK tanácsi irányelv hatályon kívül helyezéséről

Kelt: Miskolc, 2025.03.21.